Концентрачный лагер

Концентрачный лагер — мѣсто утримованя политичных противникох,  членох перзеквованых народностей або меншин в интересах державной безпечности, про експлоатацию, або за кару, обычайно на основѣ росказа выконной влады або военной администрации.Encyclopaedia Britannica

Концентрачны лагры и карно-направна система 
Концентрачны лагры одличують ся од темниць, де умѣщують особ, законно засудженых за цивилны злочины, и од лагрох военных заятцьох, в котрых заяты военны утримують ся одповѣдно законам войны. Они тыж одличують  ся од лагрох бѣженцьох, або интерначных центрох триманя под арештом, або центрох дочасного утриманя великого числа переселеных особ. Люде суть умѣщованы до концентрачного лагра не як окремы индивидуумы и без всякого ужитку од их арешту и без справедливого судового доходжѣня — лем на основѣ их идентификации з даяков етничнов або политичнов групов.

Нацистичны лагры и терминология

Найвекшу злу славу меджи концентрачныма лаграми достали нацистичны лагры смерти, котры служили про Голокауст. Одколи тото было объявлене, понятя концентрачный лагер звязують з тираньом, голодованьом, нученов роботов и забивством. В сучасности тот термин ся хоснуе лем в том вызнамѣ. Ани една влада або организация нигда не назве свой объект такым — намѣсто того повѣсть: «интерначный лагер», «лагер переселеных», «центер задержаня», або дашто таке без огляду на реалны условия в лагру, котры можуть ся в значной мѣрѣ мѣняти. Многораз концентрачны лагры мали злы условия про житя, чого резултатом было велике число умерлых, независимо од того, ци было тото плановане.New World Encyclopedia

Одказы
 Concentration camp. //Encyclopaedia Britannica.
 Concentration camp. //New World Encyclopedia

 Референции 

Катеґорія:Концентрачны лагры